《石期驿独宿怀乡》
明代·李昌祺

万里驱驰负简书，桂花开遍雨晴初。窗敲落叶空庭静，门掩残灯古驿虚。

露冷疏林惊宿鸟，江清远火见归渔。天涯回首怀亲舍，欹枕无言意有馀。

作者简介：李昌祺（1376～1452）明代小说家。名祯，字昌祺、一字维卿，以字行世，号侨庵、白衣山人、运甓居士，庐陵（今江西吉安）人。永乐二年进士，官至广西布政使，为官清厉刚正，救灾恤贫，官声甚好。且才华富赡，学识渊博，诗集有《运甓漫稿》，又仿瞿佑《剪灯新话》作《剪灯余话》。